**SVEUČILIŠTE U SPLITU**

**KATOLIČKI BOGOSLOVNI FAKULTET**

**Split, Zrinsko-frankopanska 19**

**OIB: 36149548625**

**RKP: 23368**

**Split, 13. ožujka 2025. godine**

**OBRAZLOŽENJE OPĆEG DIJELA FINANCIJSKOG PLANA ZA 2025. GODINU I PROJEKCIJE ZA 2026. I 2027. GODINU**

Sukladno članku 36. Zakona o proračunu (Narodne novine, broj 144/21) proračunski i izvanproračunski korisnici dužni su uz prijedlog financijskog plana izraditi i dostaviti obrazloženje općeg dijela financijskog plana.

U ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu, u slučaju da isto postoji te stanje ukupnih i dospjelih obveza.

Prijedlogom financijskog plana Katoličko bogoslovnog fakulteta u Splitu za razdoblje 2025.-2027. godine utvrđeni su njegovi prihodi i primici te rashodi i izdaci u skladu sa proračunskim klasifikacijama.

Prijedlog financijskog plana za razdoblje 2025.-2027. godine izrađen je na temelju Odluke o proračunskom okviru za razdoblje 2025.-2027., koju je Vlada usvojila na sjednici 31. listopada 2024. godine, a temeljem koje je Ministarstvo financija izradilo Uputu za izradu prijedloga državnog proračuna RH za razdoblje 2025.-2027. godine te sukladno Uputi za izradu i dostavu prijedloga financijskih planova proračunskih korisnika, koje nam je dostavilo Ministarstvo znanosti, obrazovanja i mladih.

**PRIHODI I PRIMICI**

Prihodi za 2025., 2026. i 2027. godinu planirani su sukladno limitima koje smo dobili od Sveučilišta u Splitu, prema procjeni broja upisanih studenata te prema očekivanim prihodima iz vlastitih izvora, donacija i pomoći.

Prihodi iz nadležnog proračuna za financiranje redovne djelatnosti planirani su u iznosu od 1.807.593,00 eura za 2025. godinu, 1.825.290 eura za 2026. godinu i 1.825.290,00 eura za 2027. godinu (limiti dobiveni od Sveučilišta u Splitu), a odnose se na financiranje rashoda za zaposlene koji se isplaćuju iz državnog proračuna. Osim plaća tu su uključeni i ostali rashodi za zaposlene (materijalna prava), naknade za prijevoz, sistematski pregledi te naknada zbog nezapošljavanja osoba sa invaliditetom.

Također, u prihode iz nadležnog proračuna ulazi i iznos koji se odnosi na aktivnost programskog financiranja nastavne i znanstvene djelatnosti i isti su planirani u iznosu od 65.159,00 eura za 2025. godinu, 67.240,00 eura za 2026. godinu i 67.251,00 eura za 2027. godinu (limiti dobiveni od Sveučilišta u Splitu).

Prihodi za vježbaonice su planirani u iznosu od 3.500,00 eura za 2025. godinu (limit dobiven od Sveučilišta u Splitu).

Prihodi za posebne namjene su prihodi koje uplaćuju studenti za participaciju u troškovima studija, a odnose se na školarine, upisnine i druge naknade. Prihodi direktno ovise o broju upisanih studenata i ostvarenim ECTS bodovima. Ovi prihodi planirani su u iznosu od 35.000,00 eura za 2025. godinu, 36.000,00 eura za 2026. godinu i 37.000,00 eura za 2027. godinu.

Vlastiti prihodi su prihodi ostvareni pružanjem usluga na tržištu, plaćaju ih korisnici usluga koje fakultet obavlja u tržišnim uvjetima. Te usluge se odnose na cjeloživotno učenje (kooperativno učenje i logoterapijske radionice-KOLO, emocionalno socijalne kompetencije-ESK i tematski centrirane interakcije-TCI) i na usluge zakupa prostora. Planirani su u iznosu od 4.000,00 eura za 2025. godinu, 5.000,00 eura za 2026. godinu i 6.000,00 eura za 2027. godinu.

Prihode od donacija je teško planirati, uplaćuju ih razni donatori, uglavnom crkvene ustanove i trgovačka društva. Donacije znatno variraju iz godine u godinu, ali uvijek računamo na donaciju osnivača za održavanje znanstvenog simpozija te je planiran isti iznos za 2025., 2026. i 2027. godinu i to u iznosu od 6.500,00 eura.

Pomoći iz proračuna koji nam nisu nadležni (od županija, općina, gradova) i prijenose između proračunskih korisnika istog proračuna je teško planirati i znatno se razlikuju iz godine u godinu ovisno o planiranim projektima. Za 2025. godinu planiran je iznos od 65.600,00 eura.

Ne planiramo ostvariti primitke od financijske imovine i zaduživanja.

**RASHODI I IZDACI**

Ukupno planirani rashodi poslovanja za 2025. godinu iznose 1.987.352,00 eura, a odnose se na sljedeće:

- rashodi od prihoda redovne djelatnosti se odnose na plaće i materijalna prava zaposlenika koja proizlaze iz zakona i kolektivnih ugovora te na naknadu za nezapošljavanje invalida. Planiran je za 2025. godinu iznos od 1.807.593,00 eura. Od toga iznosa preko 80% se odnosi na bruto plaće zaposlenika za redovan rad.

- rashodi koji se financiraju od prihoda iz programskog financiranja su redovni rashodi nužni da bi fakultet redovno funkcionirao. Najznačajnije stavke su zakup, planirani iznos 15.927,00 eura; intelektualne i osobne usluge, planirani iznos 30.000,00 eura te troškovi za materijal i energiju, planirani iznos 19.232,00 eura.

- rashodi nastali od prihoda iz programa vježbaonica su rashodi koji su planirani za ugovore o djelu mentorima, planirani iznos je 3.500,00 eura.

- rashodi od namjenskih prihoda najvećim dijelom su planirani za plaćanje troškova po osnovi ugovora o djelu sa honorarnim nastavnicima te za grafičke i tiskarske usluge.

- rashodi koji se financiraju iz vlastitih prihoda su rashodi za osobe koje su radile na projektu te za materijalne rashode.

- rashodi od donacija odnose se prvenstveno na organizaciju znanstvenog simpozija te za nabavu dugotrajne proizvedene imovine.

- rashodi od ostalih pomoći se odnosi na rashode za realizaciju projekata za koja su dobivena sredstva.

Ne planiramo imati izdatke za financijsku imovinu i otplate zajmova.

**PRIJENOS SREDSTAVA IZ PRETHODNE GODINE I U SLJEDEĆU GODINU**

Planirani su prijenosi sredstava na izvorima 31, 43, 52 i 61.

Izvor 31 se odnosi na vlastite prihode koji nisu značajni u ukupnoj strukturi prihoda. Svake godine ostane određeni iznos tih prihoda koji se ne utroši tijekom financijske godine pa se prenosi u sljedeću.

Izvor 43 se odnosi na prihode koji nastaju naplatom školarina, upisnina i ostalih studentskih naknada. Kako se većina sredstava naplati kroz mjesec listopad sredstva se ne potroše do kraja godine pa uvijek bude prijenos u sljedeću godinu, ali iznos nije značajan s obzirom na mali broj upisanih studenata. Sredstva se planiraju potrošiti na tiskanje brošura za studente, panoa te plaćanje vanjskih profesora za izborne predmete.

Izvor 52 se odnosi na ostale pomoći temeljem natječaja, javnih poziva ministarstava i jedinica lokalne i (područne) regionalne samouprave te temeljem prijenosa EU sredstava za Erasmus+ mobilnost nastavnog i nenastavnog osoblja.

Izvor 61 se odnosi na donacije te je njihov iznos teško predvidjeti, ali uvijek ostane određeni iznos koji se prenosi u sljedeću godinu.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2024. |  |
| Ukupne obveze | 147.956,17 |  |
| Dospjele obveze | 0,00 |  |

Ove obveze se odnose na 31.12. obračunatu, a još neisplaćenu plaću za 12 mjesec i redovne režijske račune za 12 mjesec koji su obračunati sa danom 31.12.. Fakultet nema dospjelih obveza, sve se plaća u roku dospijeća.